“ મારી ઝિંદગીમાં મેં જ્યારે જ્યારે પણ ‘પૂછોના કૈસે મૈને રેન બિતાઈ’ (ફિલ્મ- મેરી સુરત તેરી આંખે) ગાયું કે સાંભળ્યું છે ત્યારે ત્યારે હું અવશ્ય આંસુ સાથે રડ્યો જ છું. કેમ કે…મન્નાજીના દર્દની કમાલ છે.” – આવું જ્યારે દાદામુની અશોકકુમારે વર્ષો પહેલા તેમના કોઈક ઇન્ટરવ્યુમાં કહ્યું હતું ત્યારે ‘જીવતા માણસમાં દિલ ધબકતું રહે છે.’ એવું સાબિત કરવા કોઈ હેલ્થ-સર્ટીફિકેટની જરૂર પડી નથી. કેમ કે…સાંભળ્યા પછી એક રડી શકતા માણસ તરીકે આપણે હજુ હયાત છીએ એવો સૂર અંદરથી નીકળે છે.